*Tämä artikkeli kuvaa Britannian kuninkaallisen laivaston ulkovartiolaivaluokkaa. Muut saman nimiset luokat täsmennyssivulla.*

**River-luokka** on Britannian kuninkaallisen laivaston seitsemän aluksen muodostama ulkovartiolaivaluokka.

Alukset
-------

Aluksista kolme ensimmäistä tilattiin toukokuussa 2001 Vosper Thornycroftilta. Tilaus tehtiin Britannian kuninkaallisen laivaston hankkeessa tulevaisuuden ulkovartiolaivoista (engl. *Future Offshore Patrol Vessel*, mikä oli seurausta Vosper Thornycroftin tarjouksesta korvata viisi palveluksessa olevaa Island-luokan alusta kolmella uudella taloudellisemmalla ja toimintavarmemmalla aluksella.

Suunnittelu perustui Vosper Thornycroftin tekemään EEZ Management Vessel -konseptiin, jonka tavoitteena oli luoda yksinkertainen ja merikelpoinen useaan erilaiseen matalan kriisiajan tehtävään kykenevä alus. Näitä tehtäviä olisivat esimerkiksi merialueiden ja kalastuksen valvonta. Tuloksena syntyi suhteellisen suuri 80 metriä pitkä ja uppoumaltaan 1 800 tonnin alus, jossa noudatettiin pääosin kauppamerenkulun valmistusmenetelmiä.

Paranneltu River-luokka – HMS Clyde
-----------------------------------

VT Groupin mielestä alustyypillä saattaisi olla vientimarkkinoita, mikäli sen varustusta parannettaisiin. Luokkaan pohjautuvaa helikopterikentällä varustettua alusta tarjottiin Uuden-Seelannin laivastolle tehtäessä tarjousta Project Protectoriin. Kuninkaallinen laivasto teki saman aikaisesti tarjouspyynnön Falklandinsaarille sijoitettavasta vartioaluksesta.

VT Group esitti Britannian puolustusministeriölle mahdollisuutta korvata Falklandinsaarille sijoitetut Castle-luokan alukset yhdellä River-luokkaan pohjautuvalla helikopterikentän ja parannetun käyttöasteen aluksella. Tästä seurasi vuonna 2004 toteutettu tarjouskilpailu, joka perustui varsinaisesta River-luokasta tehtyyn eli valmistaja kustantaa aluksen hankinnan ja vuokraa sen huoltosopimuksella puolustusministeriölle viideksi vuodeksi. Huoltosopimuksen tulee taata 282 vuorokauden vuotuinen käyttöaste.

*HMS Clyde* on muista River-luokan aluksista poiketen varustettu helikopterikentällä, kaukovalvontatutkalla, taistelunjohtojärjestelmällä sekä vahvemmalla aseistuksella. Lisäksi ylläpitoa on helpotettu parantamalla pääsyä huoltoa vaativiin tiloihin, toisiojärjestelmien käyttöönotto takaamaan käyttöastetta ja parempaa teräslaatua vähentämään korroosion aiheuttamia haittoja.

2. sarja
--------

Laivasto tilasi BAE Systemsiltä 348 miljoonalla punnalla kolme uutta alusta, jotka valmistetaan Clyden alueella. Uudet alukset on varustettu AgustaWestland EH-101 Merlinin kestävällä helikopterikannella ja niiden pituus on 90,5 metriä ja leveys 13 metriä. Aseistuksena aluksilla on 30 millimetrin kanuuna. Alukset kykenevät toimimaan merellä 35 vuorokautta toimintamatkan ollessa 4 500 merimailia ja niiden maksiminopeus on 24 solmua.

Ensimmäinen *HMS Forth*, jonka rakennustyöt alkoivat 10. lokakuuta 2014, on tarkoitus ottaa palvelukseen 2017 ja kaksi muuta *HMS Medway* ja *HMS Trent* myöhemmin.

  


**River-luokan ulkovartiolaivat**| Nimi | Valmistaja | Kölinlasku | Vesille | Valmis | Kohtalo |
| --- | --- | --- | --- | --- | --- |
| *HMS Tyne* | VT Group, Woolston | 19. syyskuuta 2001 | 29. toukokuuta 2002 | 7. tammikuuta 2003 |  |
| *HMS Severn* | VT Group, Woolston |  | 4. joulukuuta 2002 | 31. heinäkuuta 2003 |  |
| *HMS Mersey* | VT Group, Woolston |  | 25. kesäkuuta 2003 | 28. marraskuuta 2003 |  |
| *HMS Clyde* | VT Group, Portsmouth | marraskuu 2005 | 14. kesäkuuta 2006 | 31. tammikuuta 2007 |  |
| *HMS Forth* | VT Group, Clyde | 10. lokakuuta 2014 |  | 2017 |  |
| *HMS Medway* | VT Group, Clyde |  |  |  |  |
| *HMS Trent* | VT Group, Clyde |  |  |  |  |
|

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **River-luokka (vartiolaiva)**.
* Waters, Conrad: Significant ships: British-Built Offshore Patrol Vessels Balancing Cost and Capability.  *World Naval Review 2012*, 2011, III. vsk, s. 109–127. Barnsley:  Seaforth Publishing. ISBN 978-1-84832-120-5.   (englanniksi)
* Conrad, Waters: Modern European Offshore Patrol Vessels.  *Warship 2013*, 2012, XXXV. vsk, s. 78–93. Lontoo, UK:  Conway. ISBN 978-1-84486-205-4.   (englanniksi)

### Viitteet

1. ↑  Conrad, Waters s. 112
2. ↑  Conrad, Waters s. 112–113
3. ↑  Conrad, Waters s. 113
4. 1 2  www.gov.uk
5. ↑  Waters, Conrad s. 114–115